Падводзячы вынікі ўступнай кампаніі, Міхаіл Батура адзначыў зручнасць электроннага журнала. Дзякуючы гэтаму новаўвядзенню, працэс падачы заяў стаў вельмі аператыўным, і чэргаў практычна не было. Раней за кожным аператарам быў замацаваны адзін факультэт, а цяпер абітурыенты маглі падаваць дакументы любому аператару — па прынцыпе "свабоднай касы". Усе дадзеныя зводзіліся ў электронны журнал. Кожны дзень яго распячатвалі і завяралі неабходнымі подпісамі і пячаткамі.